અમદાવાદ : શુક્રવારે સાંજે નવસારી નજીક સુપા ગામે એસટી બસ નદીમાં ખાબકી હતી જેમાં 41 લોકોનાં મોત નિપજ્યા હતા. જો કે આ દુર્ઘટનાં બાદ તપાસનાં આદેશ આપવામાં આવ્યા હતા. FSL દ્વારા ચાલી રહેલી તપાસમાં બહાર આવ્યું હતું કે બ્રિજ પર લાગેલા પોલની ગુણવત્તા હલકી હતી. ઘટના બની તે સમયે બ્રિજ પરનાં 25 પોલ તુટી પડ્યા હતા. પુલની રેલીંગમાં સળીયા જ નહી વપરાયા હોવાનું પણ બહાર આવ્યું હતું. જો કે બસનો ચાલક નશામાં હતો કે કેમ તે અંગેની તપાસ હજી ચાલી રહી છે.